wickkiey/tamil-wikipedia-chunked huggingface dataset:
# ஆஸ்ட்ராசிசம்

## செயல்முறை

கிரேக்க மொழியில் *ஆஸ்ட்ராகா* ( *ஆஸ்ட்ராகோன்*, ὄστρακον) எனப்படும் வாக்களிக்க வாக்கு சீட்டாகப் பயன்படுத்தப்பட்ட ஓட்டுச் சில்லுகளால் இந்தப் பெயர் வந்தது. உடைந்த மட்பாண்டங்கள், ஏராளமாக கிட்டத்தட்ட விலையின்றி கிடைத்தன. அவை ஒரு வகையில் பழைய தாள் போன்று பயன்படுத்தப்பட்டன ( எகிப்திலிருந்து இறக்குமதி செய்யப்பட்ட விலை மிகுந்த செலவழிக்க முடியாத அளவுக்கு விலை அதிகமான உயர்தரத் தாளான பாப்பிரசுக்கு மாற்றாக).  
ஒவ்வோர் ஆண்டும் ஏதென்ஸ் மக்களிடம் யாரையாவது விலக்கிவைக்க விரும்புகிறீர்களா என்று சட்டசபையில் கேட்கப்பட்டது. சனநாயக நடைமுறையின் கீழ் அரசாங்க விசையங்களில் பயன்படுத்தப்பட்ட பத்து மதங்களில் ஆறாவது (நவீன கிரிகோரியன் நாட்காட்டியில் சனவரி அல்லது பிப்ரவரி) அரசு நடைமுறைகளில் பயன்படுத்தப்படும் பத்து மாதங்களில் ஆறாவது மாதத்தில் இக்கேள்வி வைக்கப்பட்டது. அவர்கள் "ஆம்" என்று வாக்களித்தால், இரண்டு மாதங்களுக்குப் பிறகு விலக்கிவைத்தல் நடைமுறை நடத்தப்படும். அகோராவின் ஒரு பகுதியில், விலக்கி வைத்தலுக்கான வாக்களிப்பு நடத்தப்பட்டது. குடிமக்களில் பலர் படிப்பறிவில்லாதவர்களாவர். அவர்கள் தாங்கள் ஒதுக்கிவைக்க விரும்புவோரின் பெயரை எழுத தெரிந்த ஒருவரிடம் சொல்லி எழுதவைப்பார். பின்னர் பெயர் பொறித்த மட்பாண்டச் சில்லையை ஒரு குடத்தில் இடுவர். தலைமை அதிகாரிகள் கிடத்தில் இடப்பட்ட *ஓஸ்ட்ராகாவை* எண்ணி, பெயர்களை தனித்தனி குவியல்களாக வரிசைப்படுத்துவர். அதிக அளவு *ஆஸ்ட்ராகாவைக்* கொண்ட குவியல் கோரத்தை கொண்டிருந்தால் அவர் நகர அரசில் இருந்து வெளியேற்றப்படுவார். புளூட்டாக்கின் கூற்றுப்படி, மொத்த வாக்குகளின் எண்ணிக்கையில் குறைந்தது 6000 ஆக இருந்தால் தள்ளிவைத்தல் செல்லுபடியாகும் என்று கருதப்பட்டது; வரலாற்றாளர் பிலோகோரசின் தைற்றின்படி, வெளியேற்றப்பட வேண்டிய நபருக்கு எதிராக குறைந்தபட்சம் 6000 வாக்குகள் அளிக்கப்பட வேண்டும். 6000 பேர் கொண்ட குழுவிற்கான புளூடார்ச்சின் சான்றுகள் அடுத்த நூற்றாண்டில் குடியுரிமை வழங்குவதற்குத் தேவையான எண்ணிக்கையுடன் ஒத்துப்போகின்றன.  
வாக்குகள் வழியாக ஒதுக்கிவைக்க பரிந்துரைக்கப்பட்ட நபர் நகரத்தை விட்டு வெளியேற பத்து நாட்கள் கொடுக்கபட்டன. அவர் நகருக்கு திரும்ப முயன்றால், மரணதண்டனை அளிக்கப்படும். நாடு கடத்தப்பட்டவரின் சொத்துக்கள் பறிமுதல் செய்யப்படவில்லை, அந்தஸ்து இழப்பதில்லை. பத்து ஆண்டுகளுக்குப் பிறகு, அவர் களங்கம் இல்லாமல் நகருக்கு திரும்ப அனுமதிக்கப்படுவார்.
# இந்திராணி பொன்வசந்த்

**இந்திராணி பொன்வசந்த்** (*Indirani Ponvasanth*) திராவிட முன்னேற்றக்கழக அரசியல்வாதியும், மதுரை மாநகராட்சியின் 8-ஆவது மன்றத் தலைவர் ஆவார். இவர் மதுரை மாநகராட்சியின் இரண்டாவது பெண் மேயர் ஆவார். இவர் 2022 ஆம் ஆண்டு நடைபெற்ற நகர்ப்புற மற்றும் மாநகர உள்ளாட்சித் தேர்தல்களில் மதுரையின் 57-ஆவது வார்டில் திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். இதைத் தொடர்ந்து மதுரையின் இரண்டாவது மேயரானார்.மதுரை மாநகராட்சித் தேர்தலில் திராவிட முன்னேற்றக் கழகம் 67 இடங்களில் வெற்றி பெற்றது. மேயரைத் தேர்ந்தெடுப்பதற்கான மறைமுகத் தேர்தலில் போட்டியிட வேறு வேட்பாளர்கள் யாரும் விண்ணப்பிக்காத நிலையில் திராவிட முன்னேற்றக் கழக வேட்பாளரான இந்திராணி பொன்வசந்த் போட்டியின்றி மேயராகத் தேர்ந்தெடுக்கப்பட்டார்.
# ஜெய் தேவி

**ஜெய் தேவி** (*Jai Devi*) என்பவர் இந்திய அரசியல்வாதியும் உத்தரப்பிரதேசத்தின் 17 மற்றும் 18ஆவது சட்டமன்ற உறுப்பினரும் ஆவார். இவர் உத்தரப்பிரதேசத்தின் இலக்னோ மாவட்டத்தில் உள்ள 'மாலிகாபாத்' தொகுதியிலிருந்து சட்டமன்றத்திற்குத் தேர்ந்தெடுக்கப்பட்டவர் ஆவார்.
# ஜெய் தேவி

## அரசியல் வாழ்க்கை

2017ஆம் ஆண்டு உத்தரப் பிரதேச சட்டமன்றத் தேர்தலில் பாரதிய ஜனதா கட்சி வேட்பாளராக ஜெய் தேவி போட்டியிட்டார். இவர் சமாஜ்வாதி கட்சியினைச் சார்ந்த போட்டியாளரான ராஜ்பாலாவை 22,668 வாக்குகள் வித்தியாசத்தில் தோற்கடித்தார்.  
இவர் 2022-ல் பாரதிய ஜனதா கட்சி வேட்பாளராக மீண்டும் போட்டியிட்டார். மீண்டும் இவர் சமாஜ்வாதி கட்சி போட்டியாளரான சுரேந்திர குமாரை 7,745 வாக்குகள் வித்தியாசத்தில் தோற்கடித்து மீண்டும் சட்டசபைக்குத் தேர்ந்தெடுக்கப்பட்டுள்ளார்.
# ஜெய் தேவி

## வகித்த பதவிகள்

| 01 | 2017 | 2022 | உறுப்பினர், 17வது சட்டமன்ற உறுப்பினர் |
| --- | --- | --- | --- |
| 02 | 2022 | பதவியில் | உறுப்பினர், 18வது சட்டமன்ற உறுப்பினர் |
# தென்கிழக்கு ஆசிய விளையாட்டுகள்

**தென்கிழக்கு ஆசிய விளையாட்டுகள்**, (மலாய்: *Sukan Asia Tenggara*; ஆங்கிலம்: *Southeast Asian Games*) என்பது தென்கிழக்கு ஆசியாவின் தற்போதைய 11 நாடுகளை உள்ளடக்கிய ஒரு விளையாட்டு நிகழ்வு. இரண்டு ஆண்டுகளுக்கு ஒருமுறை நடைபெறுகிறது.  
இந்தத் தென்கிழக்கு ஆசிய விளையாட்டுகளைச் சுருக்கமாக ‘சி’ விளையாட்டுகள் *(SEA Games)* என்று அழைக்கிறார்கள்.  
தென்கிழக்கு ஆசிய விளையாட்டுகள் நிகழ்வு, தென்கிழக்கு ஆசிய விளையாட்டு சம்மேளனத்தின் *(Southeast Asian Games Federation)* கட்டுப்பாட்டின் கீழ் உள்ளது. அதே வேளையில் அனைத்துலக ஒலிம்பிக் மன்றம் *(IOC - International Olympic Committee)* மற்றும் ஆசிய ஒலிம்பிக் மன்றம் *(Olympic Council of Asia - OCA)* ஆகியவற்றின் மேற்பார்வையிலும் உள்ளது.  
ஆசிய ஒலிம்பிக் மன்றத்தின் ஐந்து துணைப் பிராந்திய விளையாட்டு அமைப்புகளில் ஒன்றாக தென்கிழக்கு ஆசிய விளையாட்டுகள் விளங்குகிறது. மற்றவை:  
- மத்திய ஆசிய விளையாட்டு *(Central Asian Games)*
- கிழக்கு ஆசிய இளைஞர் விளையாட்டு *(East Asian Youth Games)*
- தெற்காசிய விளையாட்டுப் போட்டிகள் *(South Asian Games)*
- மேற்கு ஆசிய விளையாட்டு *(West Asian Games)*</br>
# தென்கிழக்கு ஆசிய விளையாட்டுகள்

## வரலாறு

இந்த தென்கிழக்கு ஆசிய விளையாட்டுகள் போட்டி தொடங்கிய காலத்தில தென்கிழக்கு ஆசியத் தீபகற்ப விளையாட்டுகள் *(South East Asian Peninsular Games)* அல்லது சியாப் விளையாட்டுகள் *(SEAP Games)* எனும் பெயரில் தொடங்கப்பட்டன.  
1958 மே 22-ஆம் தேதி, ஜப்பான், தோக்கியோ நகரில் ஆசிய விளையாட்டுப் போட்டிகள் நடைபெற்றன. அந்தப் போட்டி நிகழ்வில் கலந்து கொண்ட தென்கிழக்கு ஆசிய நாடுகளின் பிரதிநிதிகள் ஒரு விளையாட்டு அமைப்பை நிறுவுவதற்கு ஒப்புக் கொண்டனர்.
# தென்கிழக்கு ஆசிய விளையாட்டுகள்

## வரலாறு

### தொடக்கக் கால உறுப்பிய நாடுகள்

பர்மா (இப்போது மியான்மர்), கம்பூசியா (இப்போது கம்போடியா), லாவோஸ், மலாயா (இப்போது மலேசியா), தாய்லாந்து மற்றும் வியட்நாம் குடியரசு (தென் வியட்நாம்) ஆகியவை உறுப்பிய நாடுகளாக இருந்தன.  
இரண்டு ஆண்டுகளுக்கு ஒருமுறை விளையாட்டுகளை நடத்துவதற்கு 1959 ஜூன் மாதம் அந்த உறுப்பிய நாடுகள் ஒப்புக் கொண்டன.
# தென்கிழக்கு ஆசிய விளையாட்டுகள்

## வரலாறு

### முதல் சியாப் விளையாட்டுப் போட்டி

ஆறு நாடுகளைச் சேர்ந்த 527-க்கும் மேற்பட்ட விளையாட்டு வீரர்கள்; விளையாட்டு அதிகாரிகளுடன் முதல் சியாப் விளையாட்டுப் போட்டி 1959 டிசம்பர் 12-ஆம் தேதி தொடங்கி 17-ஆம் தேதி வரையில் பாங்காக் நகரில் நடைபெற்றது.  
பர்மா (இப்போது மியான்மர்), லாவோஸ், மலாயா, சிங்கப்பூர், தெற்கு வியட்நாம் மற்றும் தாய்லாந்து ஆகிய 12 நாடுகள் பங்கேற்றன.  
1975-ஆம் ஆண்டு 8-ஆவது சியாப் விளையாட்டுப் போட்டிகளில், புரூணை, இந்தோனேசியா, பிலிப்பைன்ஸ் ஆகிய நாடுகளைச் சேர்ப்பதற்கு சியாப் கூட்டமைப்பு பரிசீலித்தது.
# தென்கிழக்கு ஆசிய விளையாட்டுகள்

## வரலாறு

### தென்கிழக்கு ஆசிய விளையாட்டு கூட்டமைப்பு

அந்த நாடுகள் முறைப்படி 1977-ஆம் ஆண்டில் அனுமதிக்கப்பட்டன. அதே ஆண்டு சியாப் கூட்டமைப்பு தென்கிழக்கு ஆசிய விளையாட்டு கூட்டமைப்பு என்று பெயர் மாற்றம் செய்யப்பட்டது. அதுவே தற்சமயம் தென்கிழக்கு ஆசிய விளையாட்டுகள் என்று அழைக்கப் படுகின்றன.  
2003-ஆம் ஆண்டு ஹனோய் - ஹோ சி மின் நகரில் நடைபெற்ற 22-ஆவது தென்கிழக்கு ஆசிய விளையாட்டுப் போட்டிகளின் போது கிழக்கு திமோர், அனுமதிக்கப்பட்டது.
# தென்கிழக்கு ஆசிய விளையாட்டுகள்

## தேசிய ஒலிம்பிக் குழுக்கள்

| இதர குறியீடுகள் |  |  |  |
| --- | --- | --- | --- |
| 1977 | **BRU** | **BRN** |  |
| 1961 | **CAM** | **KHM** (1972–1976, ISO) |  |
| 1977 | **INA** | **IHO** (1952), **IDN** (FIFA, ISO) |  |
| 1959 | **LAO** |  |  |
| 1959 | **MAS** | **MAL** (1952 − 1988), **MYS** |  |
| 1959 | **MYA** | **BIR** (1948 – 1988), **MMR** (ISO) |  |
| 1977 | **PHI** | **PHL** (ISO) |  |
| 1959 | **SGP** | **SIN** (1959 – 2016) |  |
| 1959 | **THA** |  |  |
| 2003 | **TLS** |  |  |
| 1959 | **VIE** | **VET** (1964), **VNM** (1968–1976) | } |
# தென்கிழக்கு ஆசிய விளையாட்டுகள்

## தேசிய ஒலிம்பிக் குழுக்கள்

### தென்கிழக்கு ஆசிய தீபகற்ப விளையாட்டுகள்

| 1959 | I | பாங்காக் |  |
| --- | --- | --- | --- |
| 1961 | II | யங்கோன் |  |
| 1963 | <small>*ரத்து செய்யப்பட்டது*</small> | புனோம் பென் |  |
| 1965 | III | கோலாலம்பூர் |  |
| 1967 | IV | பாங்காக் |  |
| 1969 | V | யங்கோன் |  |
| 1971 | VI | கோலாலம்பூர் |  |
| 1973 | VII | சிங்கப்பூர் |  |
| 1975 | VIII | பாங்காக் | } |
# தென்கிழக்கு ஆசிய விளையாட்டுகள்

## தேசிய ஒலிம்பிக் குழுக்கள்

### தென்கிழக்கு ஆசிய விளையாட்டுகள்

| 1977 | IX | கோலாலம்பூர் |  |
| --- | --- | --- | --- |
| 1979 | X | ஜகார்த்தா |  |
| 1981 | XI | மணிலா |  |
| 1983 | XII | சிங்கப்பூர் |  |
| 1985 | XIII | பாங்காக் |  |
| 1987 | XIV | ஜகார்த்தா |  |
| 1989 | XV | கோலாலம்பூர் |  |
| 1991 | XVI | மணிலா |  |
| 1993 | XVII | சிங்கப்பூர் |  |
| 1995 | XVIII | சியாங் மாய் நகரம்<sup>2</sup> |  |
| 1997 | XIX | ஜகார்த்தா |  |
| 1999 | XX | பண்டார் ஸ்ரீ பகவான் |  |
| 2001 | XXI | கோலாலம்பூர் |  |
| 2003 | XXII | ஹனோய் - ஹோ சி மின் நகரம்<sup>3</sup> |  |
| 2005 | XXIII | மணிலா |  |
| 2007 | XXIV | நாகோன் ரட்சசிமா<sup>5</sup> |  |
| 2009 | XXV | வியஞ்சான் |  |
| 2011 | XXVI | ஜகார்த்தா - பலெம்பாங்<sup>6</sup> |  |
| 2013 | XXVII | நைப்பியிதோ |  |
| 2015 | XXVIII | சிங்கப்பூர் |  |
| 2017 | XXIX | கோலாலம்பூர் |  |
| 2019 | XXX | டாவோ நகரம் | } |  
- <sup>**1**</sup> பிலிப்பைன்ஸ்; இந்தோனேசியா விளையாட்டுப் போட்டிகளில் பங்கேற்ற பின்னர் மறுபெயரிடப்பட்டது.
- <sup>**2**</sup> தென்கிழக்கு ஆசிய விளையாட்டுகள் வரலாற்றில் ஒரு தலைநகரம் அல்லாத நகரத்தில் விளையாட்டுகளை நடத்துவது இதுவே முதல் முறை.
- <sup>**3**</sup> தென்கிழக்கு ஆசிய விளையாட்டுகளின் வரலாற்றில் ஹனோய் மற்றும் ஹோ சி மின் நகரம் ஆகிய இரண்டு நகரங்களில் விளையாட்டு அரங்குகள் அமைவது இதுவே முதல் முறை.
- <sup>**4**</sup> பிலிப்பைன்ஸ் நாட்டின் பல நகரங்களில் விளையாட்டுப் போட்டிகள் நடைபெற்றன
- <sup>**5**</sup> சோன்புரி மற்றும் பாங்காக் நகரங்கள் 24-ஆவது விளையாட்டுப் போட்டிகள் நடைபெறும் இடங்களில் அடங்கும்.
- <sup>**6**</sup> பலெம்பாங் விளையாட்டுகளின் முதன்மையாளர்; ஜகார்த்தா இணையாளர்.
# தென்கிழக்கு ஆசிய விளையாட்டுகள்

## பதக்க அட்டவணை

ஆசிய ஒலிம்பிக் மன்றம் மற்றும் முந்தைய தென்கிழக்கு ஆசிய விளையாட்டுப் பதக்க அட்டவணைகளை வைத்து இருந்த பிற காப்பகத் தளங்களின் தரவுகளைச் சமநிலைப் படுத்திய பிறகு இந்த அட்டவணை சரி செய்யப்பட்டது.
மேற்கூறிய தளங்களில் இருந்து சில தகவல்கள் விடுபட்டு உள்ளன அல்லது புதுப்பிக்கப் படவில்லை.  
<small>
- - 2017 தென்கிழக்கு ஆசிய விளையாட்டுகளின் போது ஊக்கமருந்து வழக்குகள் காரணமாகச் சில பதக்கங்களின் எண்ணிக்கை, இந்தப் பதக்க அட்டவணையில் சேர்க்கப்படவில்லை
- – 1961 வரை மலாயா எனும் பெயரில் போட்டியிடப்பட்டது.
- – வியட்நாம் குடியரசு ஜூலை 1976-இல் கலைக்கப்பட்டது. வடக்கு வியட்நாம்; தென் வியட்நாமுடன் இணைந்தது. எனவே, இந்த நாட்டிற்கான பதக்கங்களின் எண்ணிக்கை 1975 வரை காட்டப்படுகிறது. தெற்கு வியட்நாம் வென்ற பதக்கங்கள் ஏற்கனவே இங்கு இணைக்கப்பட்டு உள்ளன.
- – 1987 வரை பர்மா எனும் பெயரில் போட்டியிட்டது.
- – கம்பூச்சியா மற்றும் கெமர் குடியரசு எனும் பெயரில் போட்டியிட்டது.</small>
# சோபரன் சிங் யாதவ்

தர்சன் சிங் யாதவ் (சகோதரன்)|children=01 மகன் & 2 மகள்|residence=எடாவா மாவட்டம்|alma_mater=அலகாபாத் பல்கலைக்கழகம்|occupation=|cabinet=|nationality=இந்தியர்|committees=|portfolio=|religion=இந்து|birth_place=எடாவா மாவட்டம்
# சோபரன் சிங் யாதவ்

## ஆரம்ப வாழ்க்கை மற்றும் கல்வி

சோபரன் சிங் யாதவ் இட்டாவா மாவட்டத்தில் பிறந்தார். இவர் அலகாபாத் பல்கலைக்கழகத்தில் இளங்கலை பட்டம் பெற்றார்.
# சோபரன் சிங் யாதவ்

## அரசியல் வாழ்க்கை

சோபரன் சிங் யாதவ் 2002லிருந்து நான்கு முறை சட்டமன்ற உறுப்பினராக இருந்துள்ளார். நான்கு முறை சட்டமன்ற உறுப்பினராகப் பதவி வகித்த கர்ஹால் தொகுதியினை 2022ஆம் ஆண்டு நடைபெற்ற சட்டமன்றத் தேர்தலில், தானாக முன்வந்து அகிலேஷ் யாதவிற்கு விட்டுக்கொடுத்ததாக சோபரன் சிங் யாதவ் தெரிவித்துள்ளார். இங்கு போட்டியிட்ட அகிலேஷ் யாதவ் தனக்கு எதிராகப் போட்டியிட்ட பாரதிய ஜனதா கட்சி வேட்பாளரைவிட 67504 வாக்குகள் கூடுதலாகப் பெற்று வெற்றி பெற்றார்.
# சோபரன் சிங் யாதவ்

## வகித்த பதவிகள்

| 01 | மார்ச் 2017 | மார்ச் 2022 | உறுப்பினர், 17வது சட்டமன்ற உறுப்பினர் |
| --- | --- | --- | --- |
| 02 | மார்ச் 2012 | மார்ச் 2017 | உறுப்பினர், 16வது சட்டமன்ற உறுப்பினர் |
| 03 | மே 2007 | மார்ச் 2012 | உறுப்பினர், 15வது சட்டமன்ற உறுப்பினர் |
| 04 | பிப்ரவரி 2002 | மே 2007 | உறுப்பினர், 14வது சட்டமன்ற உறுப்பினர் |
# சோபரன் சிங் யாதவ்

## மேலும் பார்க்கவும்

- உத்தரபிரதேச சட்டமன்றம்
# இருபீனைல்பியூட்டாடையீன்

**இருபீனைல்பியூட்டாடையீன் ** ((Diphenylbutadiyne) C<sub>6</sub>H<sub>5</sub>C<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு பொதுவான டையின் ஆகும். பெரும்பாலும் பீனைல் அசிட்டைலீன் உடன் தாமிர வினையாக்கிகளைச் சேர்த்து வினைபுரியச் செய்வதன் மூலமாக இது தயாரிக்கப்படுகிறது., ஆனால் பல்வேறு வகையான தயாரிப்பு முறைகள் உள்ளன.  
பல்வேறு உலோக ஆல்க்கைன் அணைவுச் சேர்மங்களை இருபீனைல்பியூட்டாடையீன் உருவாக்குகிறது. C<sub>5</sub>H<sub>5</sub>Ni)<sub>4</sub>C<sub>4</sub>(C<sub>6</sub>H<sub>5</sub>)<sub>2</sub> என்ற கரிமநிக்கல் அணைவுச் சேர்மம் இதற்கு ஓர் எடுத்துக் காட்டாகும்.
# பெர்காமோ பேரங்காடி

**பெர்காமோ பேரங்காடி** (*Bergamo shopping mall*) இந்தியாவின் தமிழ்நாட்டிலுள்ள சென்னை நகரத்தின் நுங்கம்பாக்கம் பகுதியில் அமைந்துள்ள ஒரு வணிக வளாகமாகும். காதர் நவாசு கான் சாலையில் 30000 சதுர அடி பரப்பளவில் இப்பேரங்காடி அமைந்துள்ளது. 2012 ஆம் ஆண்டு ஆகத்து மாதம் சென்னையில் பெர்காமோ பேரங்காடி திறக்கப்பட்டது. பிரான்சு நாட்டின் பாரிசு நகரை தலைமையிடமாகக் கொண்ட இலூயிசு உய்ட்டன் என்ற ஆடம்பரமான கடை இதன் முதல் கடையாகத் திறக்கப்பட்டது. பிரபலமான டி.எசு.பி. கட்டடக் கலை நிறுவனம் பெர்காமோ பேரங்காடியை வடிவமைத்தது. சென்னையைச் சேர்ந்த கே.கே.ஏ. கட்டுமான நிறுவனத்தினர் 10 கோடி ரூபாய் செலவில் அங்காடியை கட்டி முடித்தனர். இத்தாலிய நகரமான பெர்காமோவின் பெயர் சூட்டப்பட்டிருக்கும் இந்தியாவின் மூன்றாவது ஆடம்பர பேரங்காடியாகவும் கருதப்படுகிறது. 1600 முதல் 2000 சதுர அடிகள் வரை பரப்பளவு கொண்ட 24 கடைகள் பேரங்காடியில் உள்ளன. இங்குள்ள வெள்ளை நிற மூன்று அடுக்கு கட்டடம் பாரம்பரிய இத்தாலிய கட்டிடக்கலையின் பாதிப்போடு உருவாக்கப்பட்டுள்ளது.
# தி காஷ்மீர் பைல்ஸ்

***தி காஷ்மீர் ஃபைல்ஸ்*** (**The Kashmir Files**) 11 மார்ச் 2022 அன்று வெளியான இந்தி மொழி நாடகத் திரைப்படமாகும். இந்தத் திரைப்படம் காஷ்மீர் கிளர்ச்சியின் போது காஷ்மீரி இந்துக்கள் காஷ்மீரத்தை விட்டு வெளியேறியதை அடிப்படையாகக் கொண்டது. இதில் மிதுன் சக்கரவர்த்தி, அனுபம் கெர், தர்ஷன் குமார், பல்லவி ஜோஷி, சின்மயி மண்டலேகர், பிரகாஷ் பெலவாடி மற்றும் புனித் இஸ்ஸார் ஆகியோர் நடித்துள்ளனர். இத்திரைப்படம் கலவையான விமர்சனங்களைப் பெற்றுள்ளது. நேர்மறையானவர்கள் அனுபம் கெர் போன்ற நடிகர்களின் நடிப்பைப் பாராட்டினர்.  
அரியானா, மத்தியப் பிரதேசம், குஜராத், கர்நாடகா மற்றும் திரிபுரா ஆகிய மாநிலங்களில் இப்படத்திற்கு மாநில கேளிக்கை வரிவிலக்கு அறிவிக்கப்பட்டுள்ளது. மேலும் இத்திரைப்படம் வெளியான மூன்று நாட்களுக்குள் பாக்ஸ் ஆபிஸ் வெற்றியைப் பெற்றது. சிறு செலவில் எடுத்த இந்த இந்தித் திரைப்படம் பல வசூல் சாதனைகளை படைத்துள்ளது.
# தி காஷ்மீர் பைல்ஸ்

## கதைக் கரு

காஷ்மீர் தீவிரவாத இசுலாமிய கிளர்ச்சியாளர்களின் வன்முறைகளால் பாதிக்கப்பட்ட, காஷ்மீரிலிருந்து இந்து பண்டிதர் குடும்பங்கள் வெளியேறியதை, தில்லி பேராசிரியை ராதிகா மேனன், தனது மாணவன் கிருஷ்ண பண்டிட்க்கு, இந்திய இராணுவத்தால் தான் காஷ்மீர் பண்டிதர்கள் வெளியேறியதாக திரித்துக் கூறினார். முதலில் இதனை உண்மை என நம்பிய கிருஷ்ண பண்டிட், பின்னர் காஷ்மீர பண்டித குடும்பங்கள் ஏன், எப்படி, எவ்வாறு காஷ்மீரை விட்டு வெளியேறினார்கள் என்பதை அறியும் பயணத்தைச் சுற்றியே இத்திரைப்படம் உள்ளது.
# தி காஷ்மீர் பைல்ஸ்

## நடிகர்கள் & நடிகைகள்

1. மிதுன் சக்கரவர்த்தி - *பிரம்மா தத்* எனும் ஐஏஎஸ் அதிகாரி
1. அனுபம் கெர் - புஷ்கர் நாத் பண்டிதர்
1. தர்ஷன் குமார் - கிருஷ்ண பண்டிட் எனும் மாணவன்
1. பல்லவி ஜோஷி - ராதிகா மேனன்
1. சின்மயி மண்லெகர் - பரூக் அகமது தார்
1. பிரகாஷ் பெலவாடி - மருத்துவர் மகேஷ் குமார்
1. புனீத் இஸ்ஸார் - காவல்துறை தலைமை இயக்குநர்
1. பாஷா சும்பிலி - சாரதா பண்டிதர்
1. சௌரவ் வர்மா - அப்சல்
1. மிருணாள் குல்கர்னி - இலெட்சுமி தத்
1. அதுல் சிறீவஸ்தவா - விஷ்ணு ராம்
1. அமான் இக்பால் - கரண் பண்டிதர்
# தி காஷ்மீர் பைல்ஸ்

## வழக்கு

வழக்கு உத்திரப் பிரதேசத்தைச் சேர்ந்த ஒருவர், இத்திரைப்படத்தை வெளியிட தடை கோரி பொது நலன் வழக்குத் தாக்கல் செய்தார். மேலும், இந்தத் திரைப்படம் இசுலாமியர்களை காஷ்மீரி பண்டிட்டுகளின் கொலையாளிகளாக சித்தரிக்கக்கூடும் என்ற அடிப்படையில் படத்தின் வெளியீட்டைத் தடுக்கக் கோரியது. அது இசுலாமியர்களின் உணர்வுகளைப் புண்படுத்தும் மற்றும் அவர்களுக்கு எதிராக வன்முறையைத் தூண்டும் விதமாக உள்ளது எனக்கூறப்பட்டது. தொழில்நுட்ப காரணங்களுக்காக மும்பை உயர்நீதிமன்றத்தால் பொது நல வழக்கு தள்ளுபடி செய்யப்பட்டது.
# தி காஷ்மீர் பைல்ஸ்

## இதனையும் காண்க

- காஷ்மீரி இந்துக்கள் வெளியேற்றம்
# அண்டார்டிகாவின் மக்கள்தொகையியல்

**அண்டார்டிகாவின் மக்கள்தொகையியல்** (*Demographics of Antarctica*) அண்டார்டிகாவில் நிரந்தர குடியிருப்பாளர்கள் இல்லையென்பதால் ஆராய்ச்சி நிலையங்கள் மற்றும் கள முகாம்களைக் கொண்டதாகவே அமைகிறது. பருவகால முகாம்கள், ஆண்டு முழுவதும் பணிபுரியும் ஆராய்ச்சியாளர்கள், திமிங்கல வேட்டைக்காக வந்தவர்களின் குடியிருப்புகள் போன்றவை அண்டார்டிகாவின் மக்கள்தொகையியலில் முக்கியப் பங்கு வகிக்கின்றன.
அண்டார்டிக் உடன்படிக்கையில் கையொப்பமிட்ட ஏறக்குறைய 12 நாடுகள் அண்டார்ட்டிகா கண்டம் மற்றும் அதைச் சுற்றியுள்ள கடல்களில் பருவகால அல்லது ஆண்டு முழுவதும் ஆராய்ச்சி செய்ய பணியாளர்களை அனுப்புகின்றன.  
கண்டம் மற்றும் 60 பாகை தெற்கு அட்சரேகைக்கு தெற்கே அண்டார்டிக் உடன்படிக்கைக்கு உட்பட்ட தீவுகளில் அறிவியல் ஆராய்ச்சியை ஆதரிக்கும் மக்களின் எண்ணிக்கை கோடையில் சுமார் 4,000 ஆகவும் குளிர்காலத்தில் 1,000 பேராகவும் மாறுபடுகிறது. இதைத்தவிர கூடுதலாக கப்பல் பணியாளர்கள் மற்றும் கப்பலில் வந்து ஆராய்ச்சி செய்யும் விஞ்ஞானிகள் உட்பட தோராயமாக 1,000 பணியாளர்கள் ஒப்பந்த பிராந்தியத்தின் நீரில் உள்ளனர். மிகப்பெரிய இரயில் நிலையமான மெக்முர்டோ நிலையத்தில் கோடைகால மக்கள்தொகை சுமார் 1,000 பேராகவும் குளிர்கால மக்கள்தொகை சுமார் 200 பேராகவும் இருக்கிறது.  
அண்டார்டிகாவில் குறைந்தது 11 குழந்தைகள் பிறந்துள்ளன. முதலாவது குழந்தையான எமிலியோ மார்கோசு பால்மா 1978 ஆம் ஆண்டு சனவரி மாதம் 7 ஆம் தேதியன்று அர்கெந்தினாவின் பெற்றோருக்குப் பிறந்தார். அண்டார்டிக் தீபகற்பத்தின் முனையில் உள்ள ஓப் பே எனப்படும் எசுபெரான்சாவில் இப்பிறப்பு நிகழ்ந்தது. அண்டார்டிக் கண்டத்தில் பிறந்த முதல் பெண் குழந்தையான மரிசா டி லாசு நீவ்சு டெல்கடோ 1978 ஆம் ஆண்டு மே மாதம் 27 ஆம் தேதியன்று பிறந்தார். இந்நிகழ்வும் எசுபெரான்சாவில் போர்டின் சார்சென்டோ கப்ரல் என்ற அர்கெந்தினா இராணுவத்தின் தளத்தில் நிகழ்ந்தது. கடைசியாக இங்கு 2000 ஆம் ஆண்டு அக்டோபர் மாதத்தில் லுக்மான் அலி சைட் என்பவர் பிறந்துள்ளார்.
# காஞ்சிபுரம் மாநகராட்சி

**காஞ்சிபுரம் மாநகராட்சி** (Kancheepuram Municipal Corporation) தமிழ்நாட்டின் 21 மாநகராட்சிகளில் ஒன்றாகும். இது காஞ்சிபுரம் மாவட்டத்தின் நிர்வாகத் தலைமையிடமான காஞ்சிபுரம் நகரத்தின் உள்ளாட்சி நிர்வாகத்தை மேற்கொள்கிறது. இம்மாநகராட்சி 21 அகடோபர் 2021 அன்று நிறுவப்பட்டது. இது 36.14 சதுர கிலோ மீட்டர் பரப்பளவு கொண்டது. இம்மாநகராட்சி 51 மாமன்ற உறுப்பினர்களைக் கொண்டது.
# காஞ்சிபுரம் மாநகராட்சி

## 2022 காஞ்சிபுரம் மாநகராட்சித் தேர்தல்

காஞ்சிபுரம் மாநகராட்சிக்கான முதல் தேர்தல் 2022-ஆம் ஆண்டில் நடைபெற்றது.இதன் 36-வது வார்டில் மட்டும் தேர்தல் ஒத்தி வைக்கப்பட்டது. 50 வார்டுகளுக்கு மட்டுமே தேர்தல் நடைபெற்றது. தேர்தலில் திமுக கூட்டணி 32 வார்களிலும், அதிமுக 9 வார்டுகளிலும், பாரதிய ஜனதா கட்சி 1 வார்டிலும், பாமக 2 வார்டுகளிலும் மற்றும் சுயேச்சைகள் 6 வார்டுகளிலும் வெற்றி பெற்றனர்.மாமன்ற உறுப்பினர்கள் இதன் மேயர் மற்றும் துணை மேயரை வாக்களித்து தேர்வு செய்கின்றனர். இம்மாநகராட்சியின் முதல் மேயராக எம். மகாலெட்சுமி (திமுக) என்பவரும், துணை மேயராக குமரகுருநாதன் (காங்கிரஸ்) தேர்ந்தெடுக்கப்பட்டுள்ளனர். மாமன்ற தலைமை செயல் நிர்வாகியாக இந்திய ஆட்சிப் பணி அதிகாரி ஆணையாளராக உள்ளார்.
# மான்டோரின் ஜோதா

**இராவ் ஜோதா ரத்தோர்** ( *Rao Jodha Rathore* ; 28 மார்ச் 1416 - 6 ஏப்ரல் 1489) இன்றைய இராஜஸ்தான் மாநிலத்தில் உள்ள மாண்டோரின் ஆட்சியாளராக இருந்தார். இவர் இரத்தோர் குலத்தைச் சேர்ந்த இராவ் இரன்மாலின் (ராவ் ரித்மல்) மகனாவார். இவர் தனது புகழ்பெற்ற இராணுவ வாழ்க்கைக்காகவும், 1459 இல் சோத்பூர் நகரத்தை நிறுவியதற்காகவும் அறியப்படுகிறார்.
# மான்டோரின் ஜோதா

## பரம்பரை

இரன்மால் 1427 இல் மண்டோரின் அரியணையைப் பெற்றார். மாண்டோரை ஆட்சி செய்ததோடு, மகாராணா மோகலுக்கு ( ராணா கும்பாவின் தந்தை) உதவ மேவார் நிர்வாகியாகவும் ஆனார். 1433-இல் இரண்டு சகோதரர்களால் (சாச்சா மற்றும் மேரா) மகாராணா மோகால் படுகொலை செய்யப்பட்ட பிறகு, ராணா கும்பாவின் பக்கத்தில் மேவாரின் நிர்வாகியாக இரன்மல் தொடர்ந்தார்.
# மான்டோரின் ஜோதா

## ஆரம்ப ஆண்டுகளில்

ராணா கும்பா ராவ் ஜோதாவின் தந்தை ராவ் ரன்மாலை படுகொலை செய்த பிறகு, ராவ் ஜோதா தனது ஆட்களுடன் மேவாரிலிருந்து தப்பினார். சித்தோர்காரில் இருந்து ராவ் ஜோதாவுடன் சுமார் 700 குதிரை வீரர்கள் சென்றனர். சித்தூர் அருகே நடந்த சண்டையாலும், சோமேசுவர் கணவாயில் பின்தொடர்பவர்களைத் தடுக்கும் துணிச்சலான முயற்சியாலும் ஜோதாவின் வீரர்களிடையே பெரும் இழப்பை ஏற்படுத்தியது. ஜோதா மாண்டோரை அடைந்தபோது அவருடன் ஏழு பேர் மட்டுமே இருந்தனர். ஜோதா தன்னால் இயன்ற படைகளைச் சேகரித்து, மாண்டோரைக் கைவிட்டு, ஜங்கலுவை நோக்கிச் சென்றார். அனாலும் கஹுனியில் (இன்றைய பிகானேருக்கு அருகிலுள்ள ஒரு கிராமம்) பாதுகாப்பை அடைய முடியவில்லை.
# மான்டோரின் ஜோதா

## மார்வார் - மேவார் போர்

15 ஆண்டுகளாக ஜோதா மாண்டோரை மீண்டும் கைப்பற்ற முயன்றது வீணாகிப் போனது. 1453 இல் தாக்குதலுக்கான வாய்ப்பு கிடைத்தது. மால்வா மற்றும் குசராத்தின் சுல்தான்களின் ஒரே நேரத் தாக்குதல்களை ராணா கும்பா எதிர்கொண்டார். 'செட்ராவா'வின்' தாக்கூர்கள் மற்றும் பிற சாகிர்தார்களிடமிருந்து கைப்பற்றப்பட்ட குதிரைகளைப் பயன்படுத்தி ஜோதா மாண்டோர் மீது திடீர் தாக்குதல் நடத்தினார். ஜோதாவின் படைகள் பாதுகாவலர்களை முறியடித்து, மாண்டோரை எளிதாகக் கைப்பற்றின. ஜோதா பின்னர் சௌகடே, சோஜாத், மெர்டா, பஹிருண்டா மற்றும் கோசானா ஆகியவற்றை அடுத்தடுத்து கைப்பற்றினார். ராணா கும்பா இந்த பிரதேசங்களை மீண்டும் கைப்பற்ற முயற்சிகளை மேற்கொண்டார். ஆனால் தோல்வியுற்றார். ஜோதாவும் கும்பாவும் இறுதியில் தங்கள் பொதுவான எதிரிகளான மால்வா மற்றும் குசராத்தின் ஆட்சியாளர்களை எதிர்கொள்ளும் வகையில் தங்கள் கருத்து வேறுபாடுகளைத் தீர்த்துக் கொண்டனர்.
# மான்டோரின் ஜோதா

## மண்டோரைக் கைப்பற்றுதல்

ஜோதா மாண்டோரை நேரடியாகத் தாக்காமல் வெளியிலுள்ள கோட்டைகளில் கவனம் செலுத்தத் தொடங்கினார். இதன் மூலம் எளிதாக வெற்றி பெற முடிந்தது.
# மான்டோரின் ஜோதா

## பிற்கால வெற்றிகள்

ராணா கும்பாவுடனான ஜோதாவின் போரை தில்லி சுல்தான்கள் சாதகமாகப் பயன்படுத்திக் கொண்டு நாகூர், ஜலோர் மற்றும் சிவனா உள்ளிட்ட பல ரத்தோர் கோட்டைகளைக் கைப்பற்றியது. ஜோதா தியோரா மற்றும் பாடி உட்பட பல இராஜபுத்திர குலங்களுடன் கூட்டணி அமைத்து தில்லி இராணுவத்தைத் தாக்கி, தில்லி சுல்தானகத்திலிருந்து மெர்டா, பலோடி, பொக்ரான், பத்ராஜுன், சோஜாத், ஜெய்தரன், சிவனா, நாகௌர் மற்றும் கோத்வார் ஆகிய இடங்களைக் கைப்பற்றுவதில் வெற்றி பெற்றார். இந்த பகுதிகள் தில்லியில் இருந்து நிரந்தரமாக கைப்பற்றப்பட்டு மார்வாரின் ஒரு பகுதியாக மாறியது. மேலும், இராஜ்புதனத்தில் மிகவும் சக்திவாய்ந்த இராச்சியமாகவும் ஆனது.
# மான்டோரின் ஜோதா

## ஜோத்பூரின் அடித்தளம்

சோத்பூர், தில்லி முதல் குசராத்து வரையிலான வர்த்தகப் பாதையில் இருந்ததால், பட்டு, அபினி, சந்தனம், தாமிரம் மற்றும் இதர பொருட்களின் வர்த்தகத்தால் பெரிதும் பயனடைந்தது. இதனால் தலைநகருக்கு பாதுகாப்பு வேண்டி மாண்டோருக்கு தெற்கே ஒன்பது கிமீ தொலைவில் 1459 இல் ஜோதாவால் ஒரு கோட்டையின் கட்டுமானம் தொடங்கப்பட்டு ஜஸ்வந்த் சிங்கால் (1637-1680) மேம்படுத்தப்பட்டது. 125 மீ உயரமுள்ள மலையில் அமைந்துள்ள மெஹ்ரன்கர் கோட்டை இராஜஸ்தானில் உள்ள மிகவும் ஈர்க்கக்கூடிய மற்றும் வலிமையான கோட்டைகளில் ஒன்றாகும்.
# மான்டோரின் ஜோதா

## இறப்பு

ராவ் ஜோதா, 6 ஏப்ரல் 1489 அன்று தனது 73வது வயதில் இறந்தார். ஜோதாவின் மரணத்தைத் தொடர்ந்து இவரது மகன்களிடையே வாரிசுரிமைக்கான போராட்டம் நடந்தது. இவருக்குப் பின் இவரது மகன் ராவ் சாடல் (1489–1491) ஆட்சிக்கு வந்தார். அவரது மரணத்திற்குப் பிறகு, அவரது சகோதரர் ராவ் சுஜா (1491-1515) அரியணையை ஆக்கிரமித்தார்.
# மான்டோரின் ஜோதா

## இதனையும் பார்க்கவும்

- ஜோத்பூர் சமஸ்தானம்
# சன்னகா

**சன்னகா** ( *Sannaha*) கிபி 8 ஆம் நூற்றாண்டின் முற்பகுதியில் மேடாங் இராச்சியத்தை நிறுவிய மன்னன் சஞ்சயனின் தாய் ஆவார்.
# சன்னகா

## பின்னணி

சன்னகாவைப் பற்றி முதன்முதலில் காங்கல் கல்வெட்டில் (கி.பி 732 தேதியிட்டது) குறிப்பிடப்பட்டுள்ளது. இந்த கல்வெட்டின் படி, இவர் யவத்வீபம் ( [[சாவகம் (தீவு)|சாவகமா] ) மன்னர் சன்னாவின் சகோதரியாவார். புத்திசாலித்தனமும் நல்லொழுக்கமுள்ள சன்னாவின் கீழ் சாவகத் தீவு நீண்ட காலமாக அவரது ஆட்சியின் கீழ் இருந்தது. இருப்பினும், அவரது மரணத்திற்குப் பிறகு இராச்சியம் பிளவுபட்டது. வன்முறை மற்றும் குழப்பத்திற்கு மத்தியில், சஞ்சயன் (சன்னகாவின் மகன்) அரியணையில் ஏறி மேடாங் இராச்சியத்தை நிறுவினார்.  
சன்னகா மீண்டும் ஒருமுறை கரிதா பராஹ்யங்கனில் (கி.பி 16 ஆம் நூற்றாண்டில் எழுதப்பட்ட புத்தகம்) குறிப்பிடப்பட்டுள்ளார், இந்த புத்தகத்தின் படி, இவர் கலிங்க இராச்சியத்தின் ராணி ஷிமாவின் பேத்தியும் கலுவின் இரண்டாவது மன்னரான மண்டிமினியாக்கின் மகளுமாவார். இருப்பினும், இந்த புத்தகம் இவரை காலுவின் மூன்றாவது அரசரான சன்னாவின் மனைவியாக விவரிக்கிறது. சஞ்சயனை (காலுவிற்குப் பின்னர் அரியணை ஏறினார்) சன்னா மற்றும் சன்னகா ஆகிய இருவரின் மகனாகவும் இது விவரிக்கிறது. இந்த புத்தகம் மிகவும் பிற்காலத்தில் இயற்றப்பட்டதால், சன்னாவுக்கும் சன்னகாவுக்கும் உள்ள உறவு காதல் மயப்படுத்தப்பட்டதாக வரலாற்றாசிரியர்கள் நம்புகின்றனர். ஆயினும்கூட, நபர்களின் பெயர் மற்றும் கருப்பொருள் வரலாற்று காங்கல் கல்வெட்டுடன் ஒத்துப்போகிறது, இது கையெழுத்துப் பிரதி வரலாற்று நிகழ்வின் அடிப்படையில் அல்லது ஈர்க்கப்பட்டது என்பதை உறுதிப்படுத்துகிறது.
# சன்னகா

## இதனையும் பார்க்கவும்

- இந்தோனேசியாவின் வரலாறு
- சஞ்சய வம்சம்
# மாதரத்தின் சஞ்சயன்

**சஞ்சயன்** ( *Sanjaya* ) (கி.பி. 716 &#x2013; 746) **நரபதி ராஜா ஸ்ரீ சஞ்சயா** ( காங்கல் ) என்றும் **ரகாய் மாதரம் சா ரது சஞ்சயா** என்றும் கல்வெட்டின் மூலம் அறியப்படும் இவர் எட்டாம் நூற்றாண்டில் மாதரம் இராச்சியத்தை நிறுவியவர். நடுச் சாவகத்தில் தெற்கு கெது சமவெளியில் (சுமார் 340 மீ (1,120 அடி உயரம்) கொண்ட குனுங் வுக்கிர் கோயிலில் காணப்படும் ஒரு கல்லில் இவரது பெயர் சமசுகிருத மொழியில் வெளிப்படுத்தப்பட்டுள்ளது.
# மாதரத்தின் சஞ்சயன்

## வரலாறு

சஞ்சயனின் வரலாற்றைப் பற்றியும் இவரது வாரிசுகளைப் பற்றியும் பாலிதுங் சாசனத்திலும் வனுவா தெங்கா III கல்வெட்டிலும் காணப்படுகிறது. மாண்டியாசிக் கல்வெட்டில், 'பாலிதுங் கெரட்டன்' (ஒருவகை அரண்மனை கட்டுபவர்கள் ) என்று குறிப்பிடப்பட்டுள்ளது. பாலிதுங்கின் வாரிசான தக்சனின் பல கல்வெட்டுகள், சஞ்சயனுடன் சேர்ந்த ஆண்டை அடிப்படையாகக் கொண்டுள்ளது.  
சஞ்சயன் மாதரம் இராச்சியத்தின் நிறுவனராகவும் முதல் அரசர் என்றும் அறியப்படுகிறார்.
# மாதரத்தின் சஞ்சயன்

## சஞ்சய வம்சம் அல்லது சைலேந்திர வம்சம்

சஞ்சய வம்சத்தின் முன்னோடியாக சஞ்சயனை வரலாற்றாசிரியர் போஷ் பரிந்துரைத்தார். மேலும் நடுச் சாவகத்தை பௌத்த சைலேந்திர வம்சம் எனவும் சைவ சஞ்சய வம்சம் எனவும் இரண்டு வம்சங்கள் ஆண்டு வந்தன. சஞ்சயன் சைவ மதத்தை தீவிரமாகப் பின்பற்றுபவர் என்றும் கல்வெட்டு கூறுகிறது. பிந்தையது சஞ்சய வம்சத்தால் கிழக்கு நோக்கி நகர வேண்டிய கட்டாயம் ஏற்பட்டது என பழைய சீனக் கணக்குக் கூறுகிறது. இது சஞ்சயனை *சி-யென்* என்று பெயரிட்டது.  
இன்னும் பிற வரலாற்றாசிரியர்கள் சஞ்சய வம்சம் என்று எதுவும் இல்லை என்று வாதிட்டனர். ஏனெனில் நடுச் சாவகத்தை ஆண்ட ஒரே ஒரு வம்சமாக சைலேந்திர வம்சத்தைப் பற்றி மட்டுமே குறிப்பிடப்பட்டுள்ளது. இந்த கோட்பாடு போயர்பட்ஜரகாவால் முன்மொழியப்பட்டது போஹ் பிடு பகுதியில் தலைநகராகக் கொண்ட இந்த இராச்சியம் மாதரம் என்று அழைக்கப்பட்டது. மேலும் சைலேந்திர வம்சத்தின் ஆட்சியாகும். சஞ்சயனும் இவனது சந்ததிகள் அனைவரும் சைவக் குடும்பத்தைச் சேர்ந்தவர்கள் என்று அவர் கூறுகிறார். மகாயான பௌத்தத்துடன் சைலேந்திரர்களின் தொடர்பு மன்னன் சங்கரா (ரகாய் பனரபன் அல்லது பனங்கரன்) புத்த மதத்திற்கு மாறிய பிறகு தொடங்கியது.
# மாதரத்தின் சஞ்சயன்

## காங்கல் கல்வெட்டு

காங்கல் கல்வெட்டின் படி, சஞ்சயன் குஞ்சரகுஞ்சா மலையில் ஒரு இலிங்கத்தை ( சிவனின் சின்னம்) நிறுவினார். யவத்வீபம் ( சாவகம் ) என்ற உன்னதத் தீவில் 'இலிங்கம் அமைந்திருந்தது. இது ஏராளமான அரிசி மற்றும் தங்கத்தால் ஆசீர்வதிக்கப்பட்டதாக கல்வெட்டு விவரிக்கிறது. யவத்வீபம், ஞானம் மற்றும் நல்லொழுக்கமுள்ள மன்னன் சன்னாவின் ஆட்சியின் கீழ் நீண்ட காலமாக இருந்ததாக கல்வெட்டு கூறுகிறது. ஆனால் அவரது மரணத்திற்குப் பிறகு குழப்பமான காலகட்டத்திற்கு மத்தியில், இளவரசி சன்னகாவின் (மன்னர் சன்னாவின் சகோதரி) மகன் சஞ்சயன் அரியணை ஏறினார். சஞ்சயன் புனித நூல்கள், தற்காப்பு கலைகள் மற்றும் இராணுவ வலிமையை வெளிப்படுத்தினார். அண்டை பகுதிகளை கைப்பற்றிய பிறகு இவரது ஆட்சி அமைதியாகவும் வளமாகவும் இருந்தது.  
இந்த கல்வெட்டு சஞ்சயனை சாவகத்தின் முந்தைய மன்னர் சன்னாவின் முறையான வாரிசாக விவரிக்கிறது. சன்னாவின் இராச்சியம் ஒற்றுமையின்மையில் விழுந்த பிறகு, சஞ்சயன் இராச்சியத்தை மீண்டும் ஒன்றிணைத்து அரியணை ஏறுகிறான். ஒரு சிவலிங்கத்தை நிறுவுவதன் மூலம் அவர் புதிய அதிகாரம், அரசியல் அதிகாரத்தின் புதிய மையம் அல்லது அரச அரண்மனையை ( கிராடன் ) நிறுவி தன்னை நிரூபிக்கிறார். சஞ்சயன் அரியணை ஏறியது உகிர் கல்வெட்டில் அறிவிக்கப்பட்டுள்ளது. உகிர் மலை மாதரம் இராச்சியத்தின் முதல் மையமாக இருந்தது என்றும் கூறுகிறது. சஞ்சயன் அல்லது அவரது வாரிசான பனக்கரன் (கி.பி. 746 &#x2014; 784) பின்னர் கி.பி. 742 &#x2014; 755 க்கு இடையில் தனது மையத்தை நகர்த்தினார். இது ஒரு சீன ஆண்டு புத்தகத்தில் எழுதப்பட்டுள்ளது.
# மாதரத்தின் சஞ்சயன்

## கரிதா பராஹ்யங்கன்

கரிதா பராஹ்யங்கனின்படி ( சுந்தா இராச்சியத்தின் வரலாற்றை அடிப்படையாகக் கொண்ட ஒரு புத்தகம்), சஞ்சயன், காலுவின் மன்னர் சன்னா மற்றும் இளவரசி சன்னாவின் மகன்.  
மன்னன் சன்னாவை அவனது உறவினரான புரபசோரா தோற்கடித்தார். இதன் விளைவாக, சன்னா தனது மனைவியின் பாட்டியின் இராச்சியமான கலிங்க இராச்சியத்திர்கு பின்வாங்க வேண்டியிருந்தது. தந்தையின் தோல்விக்குப் பழிவாங்க சஞ்சயன் ஒரு சிறப்புப் படையைத் திரட்டத் தொடங்கினான். இதற்கிடையில், சுந்தாவின் மன்னரும், சன்னாவின் நல்ல நண்பருமான தருஸ்பாவா, சஞ்சயனை தனது மருமகனாக ஏற்றுக்கொண்டார். எனவே, சஞ்சயனின் சிறப்புப் படை, சுந்தா படையுடன் இணைந்து, புரபசோராவின் அரசைத் தாக்கி, அவனது குடும்பத்துடன் அவனைக் கொன்றது.  
அதன்பிறகு, சஞ்சயன் சுந்தா (அவரது மாமனாரிடமிருந்து), காலு (அவரது தந்தையிடமிருந்து) மற்றும் கலிங்கம் (அவரது பாட்டியிடம் இருந்து) இராச்சியங்களை ஒன்றிணைத்து மாதரம் இராச்சியத்தை நிறுவினார். எனவே, இவரது முடிசூட்டுதலுடன், கிழக்கு சாவகம், மேற்கு சாவகம், நடுச் சாவகம் மற்றும் பாலி ஆகியவை ஒரே ஆட்சியின் கீழ் இணைக்கப்பட்டன.
# மாதரத்தின் சஞ்சயன்

## இதனையும் பார்க்கவும்

- சஞ்சய வம்சம்
- சைலேந்திர வம்சம்
- மாதரம் இராச்சியம்
# சாரிடிமைட்ஸ்

தலைமையிலான சைப்ரஸ் பயணத்தில் கலந்து கொண்டது.]]  
**சாரிடிமைட்ஸ்**, (*Charitimides*, ) (இறப்பு: கிமு 455 ) என்பவர் கிமு 5 ஆம் நூற்றாண்டின் ஏதெனியன் கடற்படை அதிகாரி ஆவார். கிரேக்க நகர அரசுகள் ஏதெனியன் தலைமையில் ஒன்று சேர்ந்த டெலியன் கூட்டணிக்கும் பாரசீகப் பேரரசிற்கும் இடையே நடந்த தொடர்ச்சியான மோதலான டெலியன் கூட்டணியின் போர்களின் காலத்தில் கடற்போர்களில் கலந்துகொண்டார். பாரசீக ஆட்சிக்கு எதிரான கிளர்ச்சிக்கு தலைமை தாங்கி லிபிய ஆட்சியாளரான இரண்டாம் இனரோசு போராடினார். அவருக்கு ஆதரவாக கிமு 460 இல் சென்ற டெலியன் கூட்டணியின் கடற்படைக்கு தளபதியாக எகிப்துக்கு இவர் அனுப்பப்பட்டார் (சில ஆசிரியர்கள் கூற்றின்படி 40 கப்பல்கள் என்றும், வேறு சிலரின் கூற்றின்படி 200 கப்பல்கள் கொண்ட படை). இவரது கடற்படை சைப்ரஸ் கடற்கரையில் இயங்கி வந்த நிலையில், அங்கிருந்து இவர் எகிப்துக்குத் செல்லுமாறு அனுப்பப்பட்டார்.  
நைல் ஆற்றில் அகாமனிசியருக்கு எதிராக தனது கடற்படையை சாரிடிமைட்ஸ் வழிநடத்தினார். மேலும் 50 போனீசியக் கப்பல்களைக் கொண்ட கடற்படையைத் தோற்கடித்தார். இது கிரேக்கர்களுக்கும் பாரசீகர்களுக்கும் இடையிலான கடைசி கடற்படை மோதலாகும். 50 போனீசியன் கப்பல்களில், இவர் 30 ஐ அழித்து, மீதமுள்ள 20 கப்பல்களைக் கைப்பற்றினார். பிரோசோபிடிசில் பாரசீகர்களுக்கு எதிரான போரில் சாரிடிமைட்ஸ் அவர்களை அழிந்தார்.  
எகிப்தியர்களுக்காகப் போரிட்ட மற்ற புகழ்பெற்ற கிரேக்க தளபதிகள் சாப்ரியாஸ் மற்றும் அஜிசிலேயஸ் ஆகியோராவர்.
# 2022 சவுதி அரேபியப் பெருந்திரள் மரணதண்டனை

**2022 சவுதி அரேபியப் பெருந்திரள் மரணதண்டனை** (*2022 Saudi Arabia mass execution*) 2022 ஆம் ஆண்டு மார்ச்சு மாதம் 12 ஆம் தேதியன்று நிறைவேற்றப்பட்டது. இந்நிகழ்வில் ஒரே நாளில் 81 பேருக்கு சவூதி அரேபியாவில் மரணதண்டனை வழங்கப்பட்டது.  
வெளிநாட்டு பயங்கரவாத அமைப்புகளுக்கு விசுவாசம் மற்றும் மாறுபட்ட நம்பிக்கைகளை வைத்திருந்ததற்காக 7 ஏமன் மற்றும் 1 சிரிய மற்றும் 37 சவூதி குடிமக்கள் உட்பட சிறையில் அடைக்கப்பட்டிருந்த பொதுமக்கள் 81 பேர் இத்தண்டனைக்கு ஆளானார்கள். இந்த மரணதண்டனையே சமீபத்திய ஆண்டுகளில் சவூதியில் நிறைவேற்றப்பட்ட மிகப்பெரிய பெருந்திரள் மரணதண்டனை ஆகும். இந்த மரணதண்டனை எவ்வாறு நிறைவேற்றப்பட்டது என்பது பற்றிய குறிப்புகள் எதுவும் வெளியிடப்படவில்லை.  
சவுதியின் நீதித்துறையை சீர்திருத்துவதற்காகவும், சவுதி அரேபியாவில் மரண தண்டனை பயன்பாட்டை கட்டுப்படுத்துவதற்காகவும் இந்த பெருந்திரள் மரணதண்டனை நிறைவேற்றப்பட்டது என சவுதி அரேபியாவின் மன்னரும் உண்மையான ஆட்சியாளருமான முகமது பின் சல்மான் அல் சவுத் கூறினார்.
# 2022 சவுதி அரேபியப் பெருந்திரள் மரணதண்டனை

## பின்னணி

சவூதி அரேபியாவில் மரண தண்டனை என்பது சட்டப்பூர்வமான தண்டனையாகும். அங்கு மரணதண்டனை பொதுவாக வாளால் குற்றவாளியின் தலையை துண்டித்து அல்லது எப்போதாவது பொது இடத்தில் சுடுவதன் மூலம் நிறைவேற்றப்படுகிறது. குழந்தை உரிமைகள் தொடர்பான உடன்படிக்கையில் கையெழுத்திட்ட போதிலும், சவூதி அரேபியா குற்றத்தின் போது சிறார்களாக இருந்த குற்றவாளிகளையும் கூட 26 ஏப்ரல் 2020 வரை தூக்கிலிட்டது. சனவரி 2022 ஆம் ஆண்டு சனவரி மாதம் 12 சிறார்கள் உட்பட குறைந்தது 43 கைதிகள் மரணதண்டனைக்கு அச்சுறுத்தப்பட்டனர்.
# 2022 சவுதி அரேபியப் பெருந்திரள் மரணதண்டனை

## சவுதி அரேபியப் பெருந்திரள் மரணதண்டனை

1980 ஆம் ஆண்டில் மக்காவில் உள்ள கிராண்ட் பள்ளிவாசல் போராளிகளால் கைப்பற்றப்பட்ட ஒரு வருடத்திற்குப் பிறகு, 63 எதிர்ப்பாளர்களுக்கு சவுதி அரசு தூக்கு தண்டனையை நிறைவேற்றியது.  
ஜனவரி 2, 2016 ஆம் ஆண்டு சனவரி 2 ஆம் தேதியன்று சவூதி அரேபியா நாட்டில் உள்ள 12 மாகாணங்களில் வாளால் தலை துண்டித்தும் துப்பாக்கிச் சூடு நடத்தியும் பயங்கரவாத குற்றத்திற்காக சிறையில் அடைக்கப்பட்ட 47 பொதுமக்களுக்கு பெருந்திரள் மரணதண்டனை நிறைவேற்றப்பட்டது.  
23 ஏப்ரல் 2019 ஆம் ஆண்டு ஏப்ரல் மாதம் 23 ஆம் தேதியன்று சவூதி அரேபியா 37 சிறையில் அடைக்கப்பட்டிருந்த சவுதி குடிமக்களுக்கு பெருந்திரள் மரணதண்டனையை நிறைவேற்றியது. முக்கியமாக சித்திரவதையின் கீழ் பெற்ற வாக்குமூலங்கள் அடிப்படையில் பயங்கரவாதம் தொடர்பான கோரிக்கைகளுக்காக இத்தண்டனை அவர்களுக்கு வழங்கப்பட்டது.  
நாட்டில் 6 மாகாணங்களில். மரணதண்டனைகள் தலை துண்டிக்கப்பட்டு நிறைவேற்றப்பட்டன. இரண்டு உடல்கள் பொதுக் காட்சிக்கும் வைக்கப்பட்டன. மரணதண்டனை நிறைவேற்றப்பட்டவர்களில் ஒருவரான அப்துல் கரீம் அல் அவாச்சு 16 வயதுடையவர். இருவர் 18 வயதுக்கு உட்பட்டவர்கள் என்பது குறிப்பிடத்தக்கதாகும்.  
2022 ஆம் ஆண்டு மார்ச்சு மாதம் 12 ஆம் தேதியன்று சவுதி அரேபியா அதன் நவீன வரலாற்றில் 81 குற்றவாளிகளுக்கு மிகப்பெரிய பெருந்திரள் மரணதண்டனையை நிறைவேற்றியது.
# 2022 சவுதி அரேபியப் பெருந்திரள் மரணதண்டனை

## எதிர்வினை

நாட்டின் நீதித்துறையை சீர்திருத்துதல் , சவுதி அரேபியாவில் மரண தண்டனை பயன்பாட்டை கட்டுப்படுத்தப்படும் என்று கூறும் மன்னரின் கொள்கைக்கு எதிரானது எதிரானது என்று மனித உரிமைகள் குழு நம்புகிறது. அவர்கள் மரணதண்டனைக்கு கண்டனம் தெரிவித்தனர்.  
மனித உரிமைகளுக்கான ஐரோப்பிய சவூதி அமைப்பான அலி அடுபுசி, "இந்த மரணதண்டனை நீதிக்கு எதிரானது" என்று கூறுகிறது. சவுதி அரேபியா பகிரங்கப்படுத்திய அளவுகோல்களின் கீழ் மரண தண்டனைக்கு தகுதியான குற்றச்சாட்டுகள் எதுவும் இவர்களிடம் இல்லை. சில மரணதண்டனைகள் உரிமைப் போராட்டங்களில் பங்கேற்றதற்காக மட்டுமே குற்றம் சாட்டப்பட்டன. என்றும் இவ்வமைப்பு கூறுகிறது.
# மகிழ்ச்சி திட்டம்

**மகிழ்ச்சி திட்டம்** (*Khushi Scheme*)(ஒடியா மொழியில் "குஷி") என்பது ஒடிசாவின் மாணவிகளுக்கு இலவசமாக விடாய்க்கால அணையாடை வழங்குவதற்காக ஒடிசா அரசாங்கத்தால் செயல்படுத்தப்படும் மகளிர் ஆரோக்கியம் மற்றும் சுகாதாரம் சார்ந்த திட்டமாகும். இது பிப்ரவரி 26, 2018 அன்று ஒடிசாவின் முதல்வர் நவீன் பட்நாயக்கால் தொடங்கப்பட்டது. ஒடிசா மாநிலத்தில் இத்திட்டத்தைச் செயல்படுத்துவதற்காக ஒடிசா அரசு ஆண்டுக்கு 70 கோடி இந்திய ரூபாயைச் செலவிடுகிறது.
# மகிழ்ச்சி திட்டம்

## திட்டம் பற்றி

இந்தத் திட்டத்தின் கீழ், ஒடிசா அரசின் சுகாதாரத் துறை, அரசு மற்றும் அரசு உதவி பெறும் பள்ளிகளில் 6ஆம் வகுப்பு முதல் 12ஆம் வகுப்பு வரை பயிலும் 1.7 மில்லியன் மாணவிகளுக்கு இலவச விடாய்க்கால அணையாடைகளை வழங்குவதை நோக்கமாகக் கொண்டுள்ளது. மேலும், பள்ளி செல்லும் பெண்கள் மத்தியில் சுகாதாரம் மற்றும் சுகாதாரத்தை மேம்படுத்துதல் மற்றும் பள்ளியில் மாணவிகளை அதிக அளவில் தக்கவைத்துக்கொள்வதை இத்திட்டம் நோக்கமாகக் கொண்டுள்ளது.
# காகாவின் இராமாயாணம்

**காகாவின் இராமாயணம்** ( *Kakawin Ramayana* ) என்பது சமசுகிருத இராமாயணத்தை காகாவின் யாப்பிலக்கணத்தில் வழங்கும் பழைய சாவக மொழிக் கவிதையாகும். **இராமாயணம்** வால்மீகி என்னும் முனிவரால் சமசுக்கிருத மொழியில் இயற்றப்பட்ட மிகப் பழைய இதிகாசமாகும். இது கிமு 5 ஆம் நூற்றாண்டுக்கும் - கிபி 2 ஆம் நூற்றாண்டுக்கும் இடைப்பட்ட காலப் பகுதியில் இயற்றப்பட்டிருக்கலாம் எனக் கருதப்படுகின்றது. இது இந்து சமயத்தின் முக்கியமான நூல்களுள் ஒன்று. மூல நூலான வால்மீகியின் இராமாயணத்தைத் தழுவிப் பல இந்திய மொழிகளிலும், பிற நாடுகளின் மொழிகளிலும் இராமாயணம் இயற்றப்பட்டுள்ளது.
கெமர் மொழியில் உள்ள *ரீம்கெ*ர், தாய் மொழியில் உள்ள *ராமகியெ*ன், லாவோ மொழியில் எழுதப்பட்ட *ப்ரா லாக் ப்ரா லாம்*, மலாய் மொழியின் *இக்காயத் சேரி ராமா* போன்றவை வால்மீகியின் இராமாயணத்தைத் தழுவியவை ஆகும்.
# காகாவின் இராமாயாணம்

## இந்தோனேசியாவின் இராமயணம்

காகவின் இராமாயணம் என்பது சாவகத்தில் பாரம்பரிய சமசுகிருத யாப்பிலக்கணத்தை மாதிரியாகக் கொண்ட கவிதை வடிவமாகும். இது நடுச் சாவகத்தில் (நவீன இந்தோனேசியா ) ஒன்பதாம் நூற்றாண்டின் பிற்பகுதியில் அல்லது பத்தாம் நூற்றாண்டின் தொடக்கத்தில், மாதரம் இராச்சியத்தின் சகாப்தத்தில் எழுதப்பட்டதாக நம்பப்படுகிறது. இதன் சமீபத்திய ஆங்கில மொழிபெயர்ப்பாளரான இசுடூவர்ட் ராப்சனின் கூற்றுப்படி: "பழைய சாவகத்தின் இராமாயணம் 856 மற்றும் 930 க்கு இடையில் எழுதப்பட்டது. கடைசி பகுதி 900-930 காலகட்டத்தில் சேர்க்கப்பட்டது."  
சாவகர்களிடையே, காகவின் இராமாயணம் எப்போதும் கலை வெளிப்பாட்டின் உச்சமாக கருதப்படுகிறது. பாதுகாக்கப்பட்ட ஏராளமான கையெழுத்துப் பிரதிகள் அதன் புகழ் மற்றும் தழுவலுக்கு சான்றளிக்கின்றன. சாவகத்தின் இந்து-பௌத்த காலத்தின் அனைத்து பழைய சாவக ககாவின்களிலும் இது மிக நீளமானது.
# காகாவின் இராமாயாணம்

## வேறுபாடு

சாவகத்தின் இராமாயணம் அசல் இந்து முன்மாதிரியிலிருந்து குறிப்பிடத்தக்க அளவில் வேறுபடுகிறது. இதன் முதல் பாதி அசல் சமசுகிருத பதிப்பைப் போலவே உள்ளது, அதே சமயம் பிற்பகுதி அசல் இராமாயணத்தின் இந்திய அறிஞர்களால் அடையாளம் காண முடியாத அளவிற்கு வேறுபட்டது. பல முக்கிய மாற்றங்களில் ஒன்று, சாவகத்தின் அனைத்து சக்திகளையும் வாய்ந்த பூர்வீக தெய்வமான செமரின் ( பாலினிசிய இலக்கியத்தில் தவாலென் என்று அழைக்கப்படுகிறது) மற்றும் அவரது தவறான மகன்கள், *கரேங்*, *பெட்ரூக்* , *பாகோங்* ஆகியோர் எண் சோதிடத்தில் குறிப்பிடத்தக்க நான்கு புனோகாவான்களை அல்லது "கோமாளி வேலைக்காரர்களை" உருவாக்குகின்றனர் . அசல் கதையின் இந்த பிந்தைய, மாற்றப்பட்ட பாதி மிகவும் பிரபலமானது. மேலும் இது அனைத்து *வேயாங்* நிகழ்ச்சிகளிலும் நிகழ்த்தப்படுகிறது.
# காகாவின் இராமாயாணம்

## ஆதாரங்கள்

கி.பி 6 மற்றும் 7 ஆம் நூற்றாண்டுகளுக்கு இடைப்பட்ட காலத்தில், இந்தியக் கவிஞர் பட்டியின் சமசுகிருதக் கவிதையான இராவணவதம் அல்லது பத்தி-காவ்யம் பழைய சாவக காகவின் இராமாயணத்தின் உரை ஆதாரமாக இருக்கலாம் என்று இலக்கிய அறிஞர்கள் கருதுகின்றனர். காகவின் இராமாயாணத்தின் முதல் பாதி, பத்தி-காவ்யத்தின் துல்லியமான வழங்கலாகும்.
# காகாவின் இராமாயாணம்

## கதைச் சுருக்கம்

, (இராஜா ரவி வர்மாவின் ஓவியம்)]]  
அயோத்தியை சேர்ந்த தசரதனுக்கு இராமன், பரதன், இலட்சுமணன் , சத்துருக்கன் ஆகிய நான்கு மகன்கள் இருந்தனர். ஒரு நாள் விசுவாமித்திரர் என்ற ஒரு துறவி, தசரதனிடம் தனது வேள்வியின் மீது தாக்குதல் நடத்தும் அரக்கனிடமிருந்து காக்க உதவுமாறு வேண்டினார். இதற்காக இராமனும் இலட்சுமணனும் புறப்பட்டனர்.  
இராமரும் இலட்சுமணனும் அசுரர்களை அழித்துவிட்டு மிதிலா நாட்டிற்குச் செல்கின்றனர். அங்கு சுயம்வரம் நடைபெற்றது. சுயம்வரத்தில் மன்னரின் மகள் சிந்தாவை ( சீதை ) திருமணம் செய்து கொள்ள பங்கேற்பாளர்கள் சிந்தாவுடன் பிறந்த வில்லை வளைக்க வேண்டும். இராமனைத் தவிர ஒருவர் கூட வெற்றிபெறவில்லை. பின்னர் இராமன் திருமணம் செய்துகொண்டு அயோத்திக்குத் திரும்பினான். அயோத்தியில், இராமன் மூத்த மகன் என்பதால், அரசனாவதற்குத் தயாராக இருந்தார்.  
இருப்பினும், தசரத மன்னனின் மற்றொரு மனைவியான கைகேயி, தன் மகன் பரதனை அரசனாக்க வேண்டும் என்று அரசனிடம் கேட்டுக் கொண்டாள். மனமுடைந்த தசரத மன்னன் பரதனுக்கு அரச பதவியை அளித்தான். இராமர், சிந்தா மற்றும் இலட்சுமணன் ஆகியோர் அரண்மனையை விட்டு வெளியேறினர். இதனால் கடுமையாக துக்கமடைந்த மன்னன் தசரதன் இறந்தார். புதிய அரசன் பரதன் இராமனைத் தேடி வருகிறான். தான் அரச பதவிக்குத் தகுதியற்றவர் என்று உணர்ந்து, இராமனை அயோத்திக்குன் மறுத்து, தனது அதிகாரத்தின் அடையாளமாக பரதனுக்கு தனது செருப்பைக் கொடுத்தார்.  
பரதன், இராமரின் செருப்புடன் அரண்மனைக்குத் திரும்பினான். இராமன் தன் இரு தோழர்களுடன் காட்டுக்குச் சென்று அங்கு வசிக்கச் சென்றான். அவர்கள் தங்கியிருந்த காலத்தில் சூர்ப்பணகை என்ற பெண் அரக்கி இலட்சுமனைக் கண்டு அவன் மீது காதல் கொண்டு அழகான பெண்ணாக மாறுவேடமிட்டாள். இலட்சுமணன் அவள் மீது ஆர்வம் காட்டவில்லை, மேலும் அவள் வன்முறையில் ஈடுபடுவேன் என்று மிரட்டியபோது அவளது மூக்கின் நுனியை வெட்டினான். அவள் கோபமடைந்து, தன் சகோதரன், இலங்கையின் மன்னன் இராவணனிடம் சிந்தாவின் அழகைச் சொல்லி, அவளை கடத்தும்படி அவனை வற்புறுத்தினாள்.  
சிந்தா ஒரு அழகிய மானைப் பார்த்து, இராமனைப் பிடிக்கச் சொன்னாள். சிந்தாவைக் காக்க இலட்சுமணனிடம் கூறிவிட்டு இராமன் மானைத் தேடிச் செல்கிறான். நீண்ட நேரமாக இராமன் வராததால் கவலையடைந்த சிந்தா, இலட்சுமணனைத் தன்னை விட்டுவிட்டு இராமனைத் தேடிச் செல்லும்படி கேட்டுக் கொண்டாள். இந்த தருணத்தைப் பயன்படுத்திய இராவணன் சிந்தாவை கடத்திக் கொண்டு இலங்கைக்குச் சென்று விடுகிறான் .  
பின்னர் இராமனும் இலட்சுமணனும் அவளை மீட்க முயன்றனர். அவர்களின் முயற்சியில் சிவன் அனுமன் அவதாரத்தின் மூலம் இவர்களுக்கு உதவுகிறார். இறுதியில் இராவணன் கொல்லப்பட்டான். இராமரும் சிந்தாவும் அயோத்திக்குத் திரும்பினர். அங்கு இராமனுக்கு முடிசூட்டப்பட்டது.
# காகாவின் இராமாயாணம்

## இதையும் பார்க்க

- சக்கரவர்த்தித் திருமகன்
- கம்ப இராமாயணம்
- தாய்லாந்து இராமாயணம்
- இராமர்
- சீதை
# கரிதுங்கா சுரங்கம்

**கரிதுங்கா சுரங்கம்** (*Kharidhunga mine*) நேபாளத்தில் காணப்படும் உலகத்தின் மிகப்பெரிய மக்னீசியச் சுரங்கங்களில் ஒன்றாகும். நேபாள நாட்டின் கிழக்கில் இயனக்பூர் மண்டலத்தில் இச்சுரங்கம் அமைந்துள்ளது. கரிதுங்கா சுரங்கத்தில் 180 மில்லியன் டன் 88% மக்னீசியத் தாது இருப்பு இருப்பதாக மதிப்பிடப்பட்டுள்ளது. சிந்துபால்சோக் மற்றும் தோலகா ஆகிய இரண்டு மாவட்டங்களைக் கடந்து செல்லும் நேபாளத்தின் மிக நீளமான கயிற்றுப் பாதைகளில் இதுவும் ஒன்றாகும். டால்க் எனப்படும் மாக்கல் தொழிற்சாலை தெற்காசியாவில் 3 ஆவது பெரிய மாக்கல் தொழிற்சாலையாக இருந்தது.  
கயிற்றுப் பாதை 10.3 கிலோமீட்டர் (6.4 மைல்) நீளம் கொண்டதாகும். இப்பாதை 1990 ஆம் ஆண்டுகளில் செயல்பாட்டில் இருந்தது. ஆனால், பின்னர் மூடப்பட்டது. கரிதுங்கா, தௌதாலி, தேகன்பூர் மற்றும் லமோசங்கு கிராமங்கள் வழியாக இப்பாதை பயணிக்கிறது.
# கொம்புக் கள்ளி

**கொம்புக் கள்ளி** (*Euphorbia tirucalli*, மேலும் பொதுவாக *Indian tree spurge, naked lady, pencil tree, pencil cactus, fire stick, milk bush*
# கொம்புக் கள்ளி

## விளக்கம்

கொம்புக் கள்ளி என்பது புதர் அல்லது சிறிய மரமாகும். இது பென்சில்-தடிமனான, பச்சை நிற, மென்மையான, சதைப்பற்றுள்ள நுணிக் கிளைகளுடன் 7 மீட்டர் உயரம் வரை வளரும். இது 7 மிமீ தடிமன் கொண்ட உடையக்கூடிய சதைப்பற்றுள்ள கிளைகளுடன் உருளையான சதைப்பற்றுள்ள தண்டையும் கொண்டது. இதன் இலைகள் நீள்வட்டமாக இருக்கும். அவை 1 முதல் 2.5 செமீ நீளமும், சுமார் 3 முதல் 4 மிமீ அகலமும் கொண்டவை. இதன் பால், நச்சு மற்றும் அரிக்கும் தன்மைக் கொண்டது. கிளைகளின் முனைகளில் மஞ்சள் பூக்கள் பூக்கும்.
# கொம்புக் கள்ளி

## வாழ்விடம்

இது ஆப்பிரிக்காவில் கருப்பு களிமணில் பரவலாக உள்ளது. இது முக்கியமாக வடகிழக்கு, நடு, தெற்கு ஆப்பிரிக்காவில் உள்ளது. இது கண்டத்தின் பிற பகுதிகளிலும், சுற்றியுள்ள சில தீவுகள் மற்றும் அரேபிய தீபகற்பத்திலும் பூர்வீகமாக இருக்கலாம். மேலும் பிரேசில், இந்தியா, வியட்நாம், பிலிப்பைன்ஸ், கானா போன்ற பல வெப்பமண்டல பகுதிகளுக்கு அறிமுகப்படுத்தப்பட்டது. இது வறண்ட பகுதிகளில், குறிப்பாக புன்னிலத்தில் வளரும்.
# கொம்புக் கள்ளி

## நச்சுயியல்

இதில் இருந்து வரும் பால் தோல் மற்றும் சளிச்சுரப்பியை மிகவும் எரிச்சலூட்டும் மற்றும் நச்சுத்தன்மையுடையது. இதனால் தற்காலிக குருட்டுத்தன்மையை ஏற்படுத்தும். தோலில் பட்டால் கடுமையான எரிச்சல், சிவத்தல், எரியும் உணர்வை ஏற்படுத்தும். உட்கொண்டால், வாய், உதடுகள், நாக்கில் தீக்காயங்கள் போன்று ஏற்படலாம். தாவரத்தை கையாளும்போது கண்ணுக்கு பாதுகாப்பு சாதனங்கள், கையுறைகள் அணிய பரிந்துரைக்கப்படுகிறது.
# கொம்புக் கள்ளி

## பாரம்பரிய மருத்துவம்

கொம்புக் கள்ளி பல கலாச்சாரங்களில் மாற்று மருந்தாக பயன்படுத்தப்படுகிறது. பிரேசில், இந்தியா, இந்தோனேசியா, மலேசியா உள்ளிட்ட நாடுகளில் புற்றுநோய், வயிற்றுப்போக்கு, கட்டிகள், மருக்கள், ஆஸ்துமா, இருமல், காதுவலி, நரம்பு மண்டலம், வாத நோய், பல்வலி ஆகியவற்றுக்கு சிகிச்சையளிக்க இதைப் பயன்படுத்த முயற்சிகள் மேற்கொள்ளப்பட்டுள்ளன.  
கொம்புக் கள்ளி ஒரு புற்றுநோய் எதிர்ப்பு பொருளாக முன்நிறுத்தப்படுகிறது. ஆனால் இது நோயெதிர்ப்பு மண்டலத்தை அடக்குகிறது, கட்டி வளர்ச்சியை ஊக்குவிக்கிறது மற்றும் சில வகையான புற்றுநோய்களின் வளர்ச்சிக்கு வழிவகுக்கிறது என்று ஆராய்வுகள் காட்டுகிறன்றன.
# கொம்புக் கள்ளி

## பயன்கள்

இதன் பால் எரிபொருளாகவும் பயன்படுத்தப்படலாம். இதை வேதியியலாளர் மெல்வின் கால்வின் எண்ணெய் உற்பத்திக்காக பயன்படுத்த முன்மொழிந்தார். மற்ற பயிர்களை பயிரிடமுடியாத இடத்தில் கொம்புக்கல்லியின் வளரும் திறன் காரணமாக இந்தப் பயன்பாடு மிகவும் ஈர்க்கப்படுவதாக உள்ளது. ஒரு ஏக்கருக்கு 10 முதல் 50 பீப்பாய்கள் எண்ணெய் கிடைக்கும் என்று கால்வின் மதிப்பிட்டார். 1980 களில் பிரேசிலிய தேசிய பெட்ரோலிய நிறுவனமான பெட்ரோபிராசு இந்த யோசனைகளின் அடிப்படையில் சோதனைகளைத் தொடங்கியது. இது ரப்பர் உற்பத்தியிலும் பயன்படுத்தப்பட்டது, ஆனால் இரண்டுமே வெற்றிபெறவில்லை.
# ரோசா போன்கியூர்

**ரோசா போன்கியூர்** ( *Rosa Bonheur* ) (பிறப்பு:**மேரி-ரோசாலி போன்கியூர்** 16 மார்ச் 1822 - 25 மே 1899), ஓர் பிரெஞ்சுக் கலைஞராவார். இவர் பெரும்பாலும் விலங்குகளை வரையும் ஓவியராக அறியப்பட்டார். ஆனால் யதார்த்த பாணியில் ஓவியத்தை உருவாக்கும் ஓர் சிற்பியாவார். பத்தொன்பதாம் நூற்றாண்டின் மிகவும் பிரபலமான பெண் ஓவியராக போன்கியூர் பரவலாகக் கருதப்பட்டார் . இவரது ஓவியங்களில் *புளோயிங் இன் தி நிவர்னைஸ்*, 1848 ஆம் ஆண்டு பாரிஸின் கலைக்கண்காட்சியில் முதன்முதலில் காட்சிப்படுத்தப்பட்டது. இப்போது பாரிஸில் உள்ள ஓர்சே அருங்காட்சியகத்தில் காட்சிப்படுத்தப்பட்டுள்ளது.மேலும் *தி ஹார்ஸ் பேர்*, 1853 ஆம் ஆண்டில் காட்சிப்படுத்தப்பட்டது (1855 இல் வரை நடந்தது). இப்போது நியூயார்க் நகரத்தில் உள்ள பெருநகரக் கலை அருங்காட்சியகத்தில் உள்ளது.  
இவர் வெளிப்படையாக தன்னை அகனளாக அறிவித்துக் கொண்டார். இவர் தனது கூட்டாளியான நதாலி மைக்காஸுடன் அவர் இறக்கும் வரை 40 ஆண்டுகளுக்கும் மேலாக வாழ்ந்தார். அதன் பிறகு இவர் அமெரிக்க ஓவியர் அன்னா எலிசபெத் கிலம்ப்கேவுடன் உறவைத் தொடங்கினார்.
# ரோசா போன்கியூர்

## ஆரம்ப வளர்ச்சியும் கலை பயிற்சியும்

போன்கியூர் மார்ச் 16, 1822 அன்று தென்மேற்கு பிரான்சில் அட்லாண்டிக் கடற்கரை அருகில் கரோன் ஆற்றங்கரையில் அமைந்துள்ள பொர்தோ என்ற இடத்தில் கலைஞர்களின் குடும்பத்தில் மூத்த குழந்தையாகப் பிறந்தார். இவரது தாயார் சோபி போன்கியூர் ஒரு பியானோ ஆசிரியர்; ரோசாவுக்கு பதினொரு வயது இருக்கும்போது அவர் இறந்தார். இவரது தந்தை ஆஸ்கார்-ரேமண்ட் போன்கியூர், ஒரு இயற்கை மற்றும் உருவப்பட ஓவியர். அவர் தனது மகளின் கலைத் திறமைகளை ஊக்குவித்தார். யூத வம்சாவளியாக இருந்தாலும், போன்கியூர் குடும்பம் ஒரு கிறிஸ்தவ - சமூகவுடைமைப் பிரிவான செயிண்ட்-சிமோனியனிசத்தை கடைப்பிடித்தது. இது ஆண்களுடன் பெண்களின் கல்வியையும் ஊக்குவித்தது. போன்கியூரின் உடன்பிறந்தவர்களில் விலங்கு ஓவியர்களான அகஸ்டே போன்கியூர், ஜூலியட் போன்கியூர் விலங்குச் சிற்பி இசிடோர் ஜூல்ஸ் போன்கியூர் ஆகியோரும் அடங்குவர். பிரான்சிஸ் கால்டன் என்பவர் 1869 ஆம் ஆண்டு இதே தலைப்பில் எழுதிய கட்டுரையில் "பரம்பரை மேதை" க்கு உதாரணமாக இவர்கள் குடும்பத்தைப் பயன்படுத்தினார்.  
இவரது ஆறாவது வயதில் இவரது குடும்பம் 1828 இல் பாரிஸுக்கு குடிபெயர்ந்தது. இவர் பேசக் கற்றுக்கொள்வதற்கு முன்பு பென்சில் மற்றும் காகிதத்துடன் ஒரு நேரத்தில் மணிக்கணக்கில் ஓவியம் வரையக் க்ற்றுக் கொண்டார். படிக்கக் கற்றுக்கொள்வது கடினமாக இருந்தது. எழுத்துக்களின் ஒவ்வொரு எழுத்துக்கும் வெவ்வேறு விலங்கைத் தேர்ந்தெடுத்து வரையச் சொல்லி இவருடைய தாயார் இவருக்கு எழுதவும் படிக்கவும் கற்றுக் கொடுத்தார்.  
பள்ளியில் இவர் அடிக்கடி இடையூறு விளைவித்தார். மேலும் பல முறை வெளியேற்றப்பட்டார். பன்னிரெண்டாவது வயதில் தையல்காரரிடம் பெற்ற பயிற்சி தோல்வியடைந்த பிறகு, இவரது தந்தை ஒரு ஓவியராகப் இவருக்குப் பயிற்சி அளித்தார். உயிருள்ள விலங்குகளைப் படிப்பதற்காக குடும்பத்தின் அரங்கத்திற்குக் கொண்டுவந்து விலங்குகளை ஓவியம் வரைவதில் இவரது ஆர்வத்தைத் தொடர இவருடைய தந்தை அனுமதித்தார்.
)]]
அந்தக் காலத்தின் பாரம்பரிய கலைப் பள்ளி பாடத்திட்டத்தைப் பின்பற்றி, புத்தகங்கள் வரைவதிலிருந்து படங்களை நகலெடுப்பதன் மூலமும், மாதிரிகளை வரைவதன் மூலமும் இவர் தனது பயிற்சியைத் தொடங்கினார். இவரது பயிற்சி முன்னேறியதும், குதிரைகள், செம்மறி ஆடுகள், மாடுகள், ஆடுகள், முயல்கள் மற்றும் பிற விலங்குகள் உட்பட வளர்ப்பு விலங்குகள், பாரிஸைச் சுற்றியுள்ள மேய்ச்சல் நிலங்கள், அருகிலுள்ள திறந்தவெளிகள், பொதுப் பூங்கா போன்றவற்றைப் பற்றி ஆய்வு செய்தார். பதினான்கு வயதில், இவர் இலூவா அருங்காட்சியத்தின் ஓவியங்களை நகலெடுக்கத் தொடங்கினார். இவருக்கு பிடித்த ஓவியர்களில் நிக்கோலா போசின் , பீட்டர் பவுல் ரூபென்ஸ் ஆகியோர் அடங்குவர். ஆனாலும் இவர் பிற கலைஞர்கலின் ஓவியங்களையும் நகலெடுத்தார். அங்கு இவர் விரிவான ஆய்வுகளைக் கொண்டிருந்தார். பின்னர் இவர் தனது ஓவியங்கள் மற்றும் சிற்பங்களுக்கான குறிப்புகளாகப் பயன்படுத்தினார். இந்த காலகட்டத்தில், இவர் தந்தை மற்றும் மகன்களான ஒப்பீட்டு உடற்கூறியல் நிபுணர்கள் மற்றும் விலங்கியல் நிபுணர்களான எட்டியென் ஜெப்ராய் செயிண்ட்-கிலேர் மற்றும் இசிடோர் ஜெப்ராய் செயிண்ட்-கிலேர் ஆகியோருடன் நட்பு கொண்டார்.
# ரோசா போன்கியூர்

## ஆரம்ப வெற்றி

பிரெஞ்சு அரசாங்க ஆணையம் 1849 ஆம் ஆண்டில் பாரிஸில் உள்ள ஓர்சே அருங்காட்சியகத்தில் இவரது *புளோயிங் இன் தி நிவர்னைஸ்* என்ற படைப்பு காட்சிப்படுத்தப்பட்ட பின்னர் இது முதல் பெரிய வெற்றியானது. இவரது மிகவும் பிரபலமான படைப்பும், நினைவுச்சின்னமுமான *தி ஹார்ஸ் பேர்*, 1855 இல் முடிக்கப்பட்டது. இது எட்டு அடி உயரமும் பதினாறு அடி அகலமும் கொண்டது. இது ஓவியத்தின் பின்னணியில் தெரியும் மருத்துவமனைக்கு அருகில் உள்ள மரங்களால் ஆன மேய்ச்சல் நிலம் பாரிஸில் நடைபெற்ற குதிரைச் சந்தையை சித்தரிக்கிறது. இதன் இலண்டனில் உள்ள லண்டன் தேசிய அருங்காட்சியகத்தில் குறைக்கப்பட்ட பதிப்பு உள்ளது. இந்தப் பணி இவருக்கு சர்வதேச புகழுக்கும் அங்கீகாரத்திற்கு வழிவகுத்தது; அதே ஆண்டு இவர் இசுக்கொட்லாந்து சென்று ஐக்கிய இராச்சியத்தின் விக்டோரியா மகாராணியைச் சந்தித்தார். அவர் போன்கியூரின் வேலையைப் பாராட்டினார். அங்கே, 1859 இல் *ஹைலேண்ட் ஷெப்பர்ட்*, 1860 இல் *எ ஸ்காட்டிஷ் ரெய்டு* உள்ளிட்ட பிற்கால படைப்புகளுக்கான ஓவியங்களை முடித்தார். இந்தப் படைப்புகள் இசுக்காட்டிஷ் மலைப்பகுதிகளில் ஒரு நூற்றாண்டுக்கு முன்னர் காணாமல் போன வாழ்க்கை முறையை சித்தரித்தன. மேலும் அவை விக்டோரியா கால உணர்வுகளுக்கு மகத்தான ஈர்ப்பைக் கொண்டிருந்தன.  
1893 இல் சிகாகோ, இல்லினாய்ஸில் நடந்த உலக கொலம்பியக் கண்காட்சியில் தனது படைப்புகளை காட்சிப்படுத்தினார்.  
தனது சொந்த நாடான பிரான்ஸை விட இங்கிலாந்தில் மிகவும் பிரபலமாக இருந்தபோதிலும், இவர் 1865 ஆம் ஆண்டில் பேரரசி யூஜெனியால் பிரெஞ்சு செவாலியே விருது மூலம் அலங்கரிக்கப்பட்டார். மேலும் 1894 இல் ஆணையின் அதிகாரியாக பதவி உயர்வு பெற்றார். இந்த விருதைப் பெற்ற முதல் பெண் கலைஞர் இவர்தான்.
# ரோசா போன்கியூர்

## சொந்த வாழ்க்கை

இவரது காலத்தில் பெண்கள் பெரும்பாலும் தயக்கத்துடன் கலைஞர்களாக மட்டுமே கல்வி கற்றனர், மேலும் இவர் ஒரு வெற்றிகரமான கலைஞராக ஆனதன் மூலம் இவரைப் பின்தொடர்ந்த பெண் கலைஞர்களுக்கு கதவுகளைத் திறக்க உதவினார்.  
ஆண்களின் ஆடைகளை அணிவதற்காக இவர் அறியப்பட்டார்; தான் கால்சட்டைகளைத் தேர்ந்தெடுத்தது விலங்குகளுடன் வேலை செய்வதற்கான நடைமுறைக்குக் காரணம் என்று கூறினார்.  
இவர் தன்னை வெளிப்படையாக அகனளாக அறிவித்துக் கொண்டார். இருப்பினும், பெண்களுடனான இவரது உறவுகள் பாலியல் ரீதியாக இருந்தன என்பதை உறுதிப்படுத்தவில்லை. இவர் தனது முதல் கூட்டாளியான நதாலி மைக்காஸுடன் அவர் இறக்கும் வரை 40 ஆண்டுகளுக்கும் மேலாக வாழ்ந்தார். பின்னர் அமெரிக்க ஓவியர் அன்னா எலிசபெத் கிளம்ப்கேவுடன் உறவைத் தொடங்கினார். இவாறான வாழ்க்கை - குறிப்பாக பழங்குடித்தனம் - விலங்குகள் மற்றும் பெரும்பாலான பிரெஞ்சு அதிகாரிகளால் சீர்குலைக்கப்பட்டதாகக் கருதப்பட்ட நேரத்தில், இவர் தனது தனிப்பட்ட வாழ்க்கையைப் பற்றி வெளிப்படையாகப் பேசியது அற்புதமானது.
# ரோசா போன்கியூர்

## இறப்பு

போன்கியூர் 25 மே 1899 அன்று தனது 77வது வயதில் பிரான்சின் தோமெரியில் இறந்தார்.  
16 மார்ச் 2022 அன்று, கூகுள் போன்கியூரின் இருநூறாவது பிறந்த நாளைக் குறிக்கும் வகையில் டூடுல் வழங்கி கௌரவித்தது.